b'\n_START_ARTICLE_\nPritlikava galerija\n_START_PARAGRAPH_\nPritlikava galerija je arhitekturni okras v romanski arhitekturi._NEWLINE_Gre za logi\xc4\x8den razvoj slepe arkade in je sestavljena iz arkadne galerije, obi\xc4\x8dajno tik pod streho, vgrajene v debelini stene. Pritlikavo galerijo pogosto najdemo na cerkvenih zvonikih ali apsidah, pa tudi na drugih delih stavb ali celo okrog celotne stavbe. \xc4\x8ceprav je v glavnem mi\xc5\xa1ljena kot dekorativni element, so nekatere pritlikave galerije celo dostopne. V baziliki svetega Servacija v Maastrichtu so pritlikavo galerijo uporabljali za prikazovanje relikvij romarjem, zbranim pred cerkvijo._NEWLINE_Pritlikave galerije se ve\xc4\x8dinoma pojavljajo pri romanskih cerkvah v Nem\xc4\x8diji in Italiji. Nekaj primerov je mogo\xc4\x8de najti v Belgiji in na Nizozemskem. Zanimivo je, da v Franciji ni bila zgrajena nobena pritlikava galerija. Najstarej\xc5\xa1a cerkev v Nem\xc4\x8diji s pritlikavo galerijo je stolnica v Trierju. Apsido s pritlikavo galerijo ima stolnica v Speyerju, ki je opisana kot\xc2\xa0\xc2\xbbena od najbolj znamenitih stavb romanske zasnove\xc2\xab in je bila kopirana v \xc5\xa1tevilnih drugih mestih v nem\xc5\xa1kem Porenju. Ve\xc4\x8d k\xc3\xb6lnskih romanskih cerkev ima funkcijo pritlikave galerije, kakor tudi pomembne cerkve v Porenju kot so stolnica v Mainzu, stolnica v Wormsu in Stolnica v Bonnu._NEWLINE_V Italiji se pritlikavi galerije pojavijo na cerkvah v osrednjih in severnih predelih dr\xc5\xbeave. Primeri so Santa Maria della Pieve v Arezzu, stolnica v Modeni, Stolnica v Pistoii, San Donato v Genovi in stolnica v Pisi. Znameniti po\xc5\xa1evni stolp v Pisi je mogo\xc4\x8de opisati kot \xc5\xa1est obro\xc4\x8dev pritlikavih galerij._NEWLINE_Pritlikava galerija se pojavlja tudi v neoromanski arhitekturi, predvsem v Nem\xc4\x8diji, pa tudi v drugih delih sveta.'